Norske Intelligenssedler, 1781-11-28
Bekiendtgiørelser: Følgende Oberhofrets Stevning, Christian den Syvende, af Guds Naade Konge til Danmark og Norge, de Venders og Gothers, Hertug udi Slesvig, Holsteen, Stormarn, Dytmersken og Oldenborg. Allerhøystbemelte Hans Kongelige Majestæts Geheimeraad, Cammerherre, Stiftbefalingsmand over Aggershuus Stift og Amtmand over Aggershuus Amt, Albrect Phillip von Levetzau, Ridder, Vice-Præsident udi Oberhoffretten i Norge, Giør vitterligt: at Procurator Bull, som beskikket Actor, paa Mosse Kirkes Vegne underdanig andrager, hvorledes han er befalet for den Kongelige Oberhoffrett, at indstevne een Dom, som ved Christiania Consistorii-Rett, den 21de Februarii sidstleden er afsagt udi een Sag mellem Procurator Hans Gundelach som befalet paa Mosse Kirkes Vegne paa den ene og afgangne Hr. Christen Frises Stervboes Skifte-Forvaltere, samt Arvinger og Creditorer, paa den anden Side betreffende bemelte Kirkes Fordring i afgangne Herr Frises Boe, reisende sig af det Ansvar, han stoed i, for mislig Tilsyn og Aarvaagenhed over Kirkens Tarv, i hans Jnspections-Tiid, m.v. for hvilket Skifte-Retten ved Decision skal have friekiendt afgangne Herr Frises Stervboe, og ConsistoriiRetten, ved forbemeldte dens Dom Kiendt for Rett: at Actor Procurator Gundelachs gjorte Paastand, paa Mosse Kirkes Vegne imod Skifte-Forvalterne i afgangne Herr Frises Boe, kand formedelst manglende lovgyldig Hiemmel ikke biefaldes, men Deres Skifte-Forretning, saavidt som paastevnt tilligemed deri aflæste Decision mod Mosse Kirkes indkomne Fordring, at bør som lovgrundet staae ved Magt; Dette skal befindes at være Urett, hvorfor Actor vil forvente og underdanigst paastaae Consistorii-Rettens Dom tilligemed den stadfæstede Skifte-Decision tilsidesadt og underkiendt, og Sagen derimod paakiendt efter den Demonstration og Paastand, som forhen er nedlagt, og yderligere udi Oberhoffretten bliver fremført. Thi indkaldes med saadan Varsel og paa den Maade som Hans Majestæt ved hoshæftede allernaadigste Bevilling dat: 5 hujus, allernaadigst har tilladt og foreskrevet, at møde for den Kongelige Oberhoffrett, som næstkommende Aar 1782 bliver holden, udi den dertil bestemte Gaard udi Christiania, og 2de Dage efter Pauli Conversionis tager sin Begyndelse, eller naar denne Sag i Følge vedhæftede verificerede Gienpart af Hans Kongel. Majestæts allernaadigste ProlongationsBevilling de dato 5te i denne Maaned bliver foretaget, sc: 1) Consistorii-Rettens Membra der have dømt i Sagen: Stifts-Provst Herr Nicolai Lumholtz, Justitz-Raad og Rector Jacob Peter Hersleb, Magister og Conrector Søren Secrup Monrad, og Residerende Capellan Herr Lars Christian Nannestad, Deres i Sagen afsagde Dom at forsvare, og Dom til sammes Underkiendelse, at anhøre. 2) Skifte-Forvalterne i afgangne Herr Frises Boe, Provsten Herr Johan Frederich Monrad, og Assessores Sogne-Præsten Herr Jacob Lund, og Capellanen Herr Christen Heiberg, Deres Skifte Decision at tilsvare, og Dom til sammes Underkiendelse, samt Skiftets Omgiørelse paa egen Bekostning, efter nærmere Paastand som forbemelt at imodtage. 3) Afgangne Herr Frises Arvinger Jacob Friis, Hannibal Friis, Borgemester og Post Jnspecteur Sommelius til Lund i Schaane paa egne og Kiæreste Lyche Christiana Biesteens Vegne, Cancellie-Raad og Byefoged Borring i Odense, paa egne og Kiæreste Karen Frises Vegne, Jomfrue Edel Cathrina Friis opholdende sig hos Cancellie-Raad Borring, og Jomfrue Birgitta Christine Friis, hos Borgemester Sommelius, med Deres under Skifted antagne Mandatarius og Curator Byefoged Niels Wamberg. 4) Creditorerne, som have faaet Udlæg i Boet, Hr. Andreas Schoug i Langesund, Hr. Wulff, Fogden Thornsen, Forden Mads Sørensen og Kiæreste, samt Hans Lund Schavenius med Deres brugte Fuldmægtig Procurator Rougtved, Halvor Høeg paa egne og Præste-Enken Madame Hans Holstes Vegne, Ditlef Hench, Henrich Biørn, Johan Georg Rendler, Henrich Moss, Postmester Barth, Madame Meldahl med Laugværge Procurator Hyphoff, afgangne Procurator Schveders Enke, med Laugværge, Sogne-Præsten Herr Borchsenius, Sogne Præsten Herr von der Lippe, Sogne-Præsten Hr. Hagerup, Huusholdersken Anna Cathrina Holm, Elling Wage, Gunder Singundahl, Stian Sannes, Petter Bøyesen, Sogne-Præsten Herr Fabritius, og Jørgen Petter Sivers i Langesund, enhver for sit Vedkommende at svare til Sagen, om de finder det fornøden, og den faldende Dom at anhøre. For Processens Skyld, varsles Byefoged Prom i Moss, forrige Kirke-Værgere Michael, Sanne, og Envold Heedahl med den sidstes Cautionistere Agent Ancher & Wærn, afgangne Johannes Theistes Sterboes Vedkommende, Frederich Schiøtt, Oberbergamts Assessor Jens Gram- og Johannes Olsen, de afdøde Sterboers Skifte-Forvaltere, de Umyndige med Formyndere og efterlevende Enker med Laugværger, saavidt deres Navne kand blive rørt, at paahøre Sagen. Herom skal blive handlet og dømt hvad Lov og Rett medfører. Den Kongelige Oberhoffrett i Christiania den 17de October 1781. (L. S.) Levetzau. Munch. Og vedhæftede Kongelige allernaadigste Bevillinger, Vi Christian den Syvende, af Guds Naade Konge til Danmark og Norge, de Venders og Gothers, Hertug udi Slesvig, Holsteen, Stormarn, Dytmersken og Oldenborg, giør alle vitterligt, at eftersom Procurator Henrich Bull, af Vor Kiøbsted Christiania, som befalet Actor paa Mosse Kirkes Vegne, at indstevne for Oberhoffretten til Underkiendelse og Forandring, en ved Consistorii-Retten i bemelte Christiania den 21de Februarii sidstafvigt afsagt Dom udi en Sag imellem fornevnte Mosse Kirke paa den ene og afgangne Sogne-Præst til Drangedahl Herr Christen Frises Arvinger samt hans Boes Skifte-Forvaltere paa den anden Side, anlangende Mosse Kirkes Fordring til bemelte Herr Frises Stervboe, med videre, for Os allerunderdanigst haver andraget, at Vedkommende, som i denne Sag for Oberhoffretten skal indstevnes, nemlig Arvingerne efter meer bemelte afgangne Herr Friis, deels skal boe i Schaane, deels i Odense, deels og intet vist Opholds-Sted have, samt at en af dem for 30 Aar siden skal være reist til Nord-America, og om hvem man siden ingen Kundskab skal have havt, hvorover det vilde falde vanskeligt, at faae Oberhoffrettens Stevning for enhver af dem forkyndt; Saa have Vi, i Anledning af fornevnte Procurator Bulls derhos allerunderdanigst gjorte Ansøgning og Begjæring allernaadigst bevilget og tilladt, saa og hermed bevilge og tillade, at den Stevning, han som Actor paa bemelte Kirkes Vegne, til anke paa forberørte ved Consistorii-Retten afsagde Dom til Oberhoffretten, udvirker, maae udi de Danske Aviser og Norske Jntelligentz-Sedler indrykkes med 2de Maaneders Varsel, og skal saadan i Aviserne skeedte Varsel ansees ligesaa gyldig for alle Vedkommende, som om Oberhoffrettens Stevning ved enhvers Boepæl var bleven ankyndiget; Forbydende alle og enhver eftersom forskrevet staar at hindre eller i nogen Maade Forfang at giøre under Vor Hyldest og Naade; Givet paa Vort Slot Christiansborg udi Vores Kongelig Residentz-Stad Kiøbenhavn den 5te October 1781. Under Vort Signet, (L. S.)